Il-Varjanti Fonetiċi- Ortografiċi b'influwenza mill-Ingliż Fil-preżent, fil-Malti standard għandna mijiet ta' varjanti fonetiċi-ortografiċi jiġifieri kliem li jirreferi għall-istess oġġett jew kunċett iżda jkun ippronunzjat u miktub b'aktar minn mod wieħed. Grupp minn dawn il-varjanti jinkludi dawk il-pari ta' kliem li waħda minnhom, x'aktarx ta' nisel Taljan jew Sqalli, kienet diġà stabbilita sew fil-lingwa uli hija meqjusa bħala aktar 'korretta' filwaqt li l-kelma l-oħra daħlet pjuttost reċentement kawża tal-kuntatt qawwi mal-Ingliż u għal xi kelliema għadha meqjusa bħala kelma 'żejda', 'imqanżħa' u li m'għandhiex tkun aċċettata. Ngħidu aħna, il-par varjanti mostru — monstru; psikologu — sikologu huma xi eżempji ta' dawn il-varjanti fonetiċi-ortografiċi. Kien sewwasew dan il-fatt li ħajjarni nistudja fil-fond dan is-suġġett u ninkwadrah fi sfond soċjolingwistiku. Dan is-suġġett jolqot żewġ livelli tal-lingwa — il-kitba u t-taħdit. F'dan il-każ, il-kelliem għandu għażla f'dak li jgħid u f'dak li jikteb, iżda kemm qed jintuża l-varjant il-ġdid b'influwenza mill-Ingliż7 U dawn il- varjanti 'ġodda' min qed jużahom l-aktar, iż-żgħażagħ jew il-kelliema aktar avvanzati fl-età, in-nisa jew l-irġiel) Jew dawk li għandhom kuntatt qawwi mal-Ingliż2 Dawn huma xi ftit mill-mistoqsijiet li r-riċerka tiegħi ppruvat twieġeb. IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA : 47 Il-Ġabra tal-varjanti fonetiċi-ortografiċi Meta ġejt biex noħloq ġabra tal- varjanti fonetiċi-ortografiċi, il-varjanti b'influwenza mill-Ingliż ma ġewx ivvintati iżda għażilt kliem li l-Maltin qed jużaw fil-kitbiet u fit-taħdit tagħhom. Kemm-il darba ħadt nota dwar xi varjant li jingħad fit-taħdit ta' kuljum, waqt xi preżentazzjoni li kienet issir fl-Università minn xi lettur, waqt programm fuq it-televiżjoni, kif ukoll kliem li użaw l-istudenti fl-eżamijiet fil-livell Ordinarju, Intermedju u anke Avvanzat. Dawn tal-aħħar inġabru mir- rapporti tal-MATSEC. Xi varjanti magħżula mhux biss qed jintużaw mill-Maltin iżda nsibuhom ukoll kemm fid-dizzjunarju ta' Aquilina kifukoll fl-MLRS — Il-Korpus tal-Malti. Il-Parteċipanti li ħadu sehem fl-istudju Għall-bidu, l-istudju tiegħi kien se jikkonsisti minn 200 parteċipant imqassmin b'mod ugwali fi rġielu Dawn iż-żewġ gruppi kienu se jerġgħu jinqasmu f'50 parteċipant, kull grupp skont l-età: grupp minnhom bejn it-18 u l-25 sena u l-grupp l-ieħor, parteċipanti ta' l fuq minn 45 sena. Diviżjoni oħra kellha tkun ibbażata fuq il-kuntatt mal-Ingliż — żewġ gruppi ta' 25 parteċipant li grupp minnhom kellu kuntatt qawwi mal-Ingliż filwaqt li l-parteċipanti tal-grupp l-ieħor kellhom kuntatt limitat mal-Ingliż. Madanakollu, minħabbali kelli aktar rispons milli ħsibt, jiġifieri kelli aktar minn 200 parteċipant, fuq parir tal-Prof. Liberato Camilleri, ħsibt li nuża kemm jista' jkun l-informazzjoni kollha miksuba mill-kwestjonarju sabiex l-informazzjoni ma tintilifx. Ir-rispons tal-informanti nisa kien ferm aktar qawwi minn dak tal-irġiel. Madanakollu, dan bl-ebda mod ma affettwa r-riżultati tal-istudju tiegħi għaliex it-tweġibiet miġbura ġew ikkalkulati fuq persentaġġi bbażati fuq in-numru relevanti ta' parteċipanti ta' kull grupp. L-Għażla tal-varjabbli soċjolingwistiċi It-tliet varjabbli studjati fir-riċerka tiegħi kienu l-età, is-sess u l-kuntatt mal-Ingliż. Għall-bidu kelli l-ħsieb li ma' dawn it-tliet varjabbli nistudja wkoll il-ġeografija iżda wara ftit, intbaħt li kont se nikkumplika wisq l-istudju tiegħi u għalhekk iddeċidejt li nelimina dan il-varjabbli. Kemm Cefai (2013) kif ukoll Mifsud (2016), fit-teżijiet tagħhom, studjaw il-varjabbli tal-ġeografija iżda ma studjawx il-varjabbli tas-sess għax 48 — IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA fil-fehma tagħhom illum il-ġurnata, in-nisa u l-irġiel qed jitħalltu aktar u qed ikunu fl-istess postijiet. Għalhekk, hemm iktar ċans li ma jkunx hemm differenzi fil-lingwa tagħhom fuq il- bażi tas-sess. Madanakollu, fl-istudju tiegħi xtaqt ninkludi dan il-varjabbli sabiex nara jekk huwiex tassew influwenti jew le. Wara kollox, Cefai (2013) stess sostniet, li għalkemm illum il-ġurnata n-nisa u l-irġiel qed ikunu fl-istess postijiet, mhux bħal dari, 'bl- ebda mod ma jfisser li l-varjabbli tas- sess qatt ma jista' jaffettwa l-użu tal- lingwa f'ċirkustanzi u sitwazzjonijiet partikolari oħra' (Cefai 27). Barra minn hekk, iddeċidejt li ndaħħal ukoll kemm il-varjabbli tal-età, bħalma għamlet Mifsud (2016) fl-istudju tagħha, kif ukoll il-varjabbli tal-kuntatt mal-Ingliż, sabiex b'hekk inkun nista' nanalizza jekk kelma tintużax iktar miż-żgħażagħ milli minn dawk li huma aktar avvanzati fl-età, jew inkella l-fatt li l-parteċipanti jkollhomx aktar jew inqas kuntatt mal-Ingliż jinfluwenzax fl-għażla tal-varjant. Il-varjabbli tal-aħħar, jiġifieri jekk il-parteċipanti għandhomx kuntatt qawwi jew inqas qawwi mal-Ingliż, ġie analizzat permezz ta' numru ta' mistoqsijiet li għamilt lill-parteċipanti li t-tweġibiet tagħhom taw indikazzjoni tal-intensità tal-kuntatt li dawn il- parteċipanti għandhom mal-Ingliż. It-Tfassil tal-kwestjonarju Il-kwestjonarju huwa għodda importanti ħafna biex tinġabar l-informazzjoni għar-riċerka. Għal din ir-riċerka ta' natura soċjolingwistika, fuq parir tat-tutur tiegħi, iddeċidejt li nuża l-kwestjonarju bħala għajn ewlenija biex niġbor it-tagħrif'li kelli bżonn mingħand il-parteċipanti u nibni l-istatistika dwar l-użu tal- varjanti magħżula f'relazzjoni mat-tliet varjabbli soċjolingwistiċi li ddeċidejt li niffoka fuqhom fl-istudju tiegħi, jiġifieri l-età, is-sess u l-kuntatt mal-Ingliż. Kont konxja ħafna li ma ninfluwenzax lill-parteċipanti fl-għażla tagħhom tal- varjanti, għalhekk ridt noqgħod attenta ħafna fit-tfassil tal-kwestjonarju. Cefai (2013) kienet għażlet il-metodu tat-traduzzjoni mill-Ingliż għall-Malti iżda dan ma kienx se jkun il-metodu ideali għall-esperiment tiegħi minħabba i l-istudju kien jinvolvi kemm parteċipanti li huma avvanzati fl-età, li jistgħu ma jkollhomx ħakma daqstant tajba fl-Ingliż, kif ukoll parteċipanti li m'għandhomx kuntatt mal-Ingliż. Għalhekk, dawn tal-aħħar setgħu jsibuha diffiċli biex jittraduċu s-sentenzi mill-Ingliż għall-Malti. Barra minn hekk, kieku użajt il-metodu ta' Cefai, b'xi mod stajt ninfluwenza lill-informanti fl-għażla tal-varjanti minħabbali probabbilment kienu jagħżlu l-varjant li ġej mill-Ingliż. IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA : 49 Għalhekk, li kieku użajt l-istess metodu li użat Cefai, kien ikolli neskludi mill- istudju tiegħi persuni li m'għandhomx ċertu livell t'edukazzjoni jew inkella kelliema tal-Malti li mhumiex kompetenti biżżejjed fl-Ingliż. Iżda, li nelimina dawn il-persuni mill- istudju ma kinitx is-soluzzjoni li xtaqt u għalhekk ridt nagħżel triq oħra. Ħsibt li l-aħjar metodu kien li noħloq sentenzi b'dawn il-varjanti fonetiċi- ortografiċi sabiex l-informanti jkunu jistgħu jimmarkaw b'sing il-varjant li jippreferu. Fit-tieni taqsima, il-parteċipanti kellhom jagħżlu l-varjant li jużaw fit- taħdit tagħhom. Dan il-kwestjonarju ngħata lil 40 parteċipanta wara erba' ġimgħat li ħadu sehem fl-ewwel parti tal-kwestjonarju. F'din il-parti, iddeċidejt li nuża l-istampi bit-tama li l-parteċipanti jlissnu l-kelma li xtaqt nisma' mingħandhom. Fejn bsart li l-istampa ma kinitx se tkun ta' għajnuna biżżejjed, iddeċidejt li noħloq sentenzi sabiex ngħin lill-parteċipanti jaslu għall-kelma mixtieqa. Barra minn hekk, f'din il-parti, iffukajt l-aktar fuq il-varjabbli tal-età minħabba li l-ewwel parti wriet li dan kien l-aktar varjabbli li kien qed jinfluwenza lill-istudju. nikkontrollah permezz taż-żewġ varjabbli l-oħra, jiġifieri l-varjabbli tas- sess u tal-kuntatt mal-Ingliż, għaliex fil-kwestjonarju tat-taħdit, ħadu sehem biss informanti nisa li għandhom kuntatt tajjeb mal-Ingliż. Dan sabiex ma jkunx hemm xi tip ta' interferenza mill-varjabbli stess. L-Istudju pilota Sabiex l-istudju proprju jkun aktar serju, huwa importanti li jsir studju pilota qabel l-istudju nnifsu. Permezz ta' dan l-istudju, wieħed ikun jista' janalizza jekk l-esperiment li se jsir lill-parteċipanti hux se jkun ta' ħtieġa jew le għall-istudju attwali. Fih jistgħu joħorġu xi problemi li jkunu jistgħu jiġu evitati waqt l-istudju proprju, kemm waqt li l-informanti jwieġbu l-kwestjonarju bil-miktub, kif ukoll fil- parti mitħaddta, kif ġara eżattament matul din ir-riċerka. L-Istudju attwali tat-teżina L-għan ewlieni tat-teżina tiegħi kien li nanalizza jekk l-istess parteċipant użax l-istess kelma kemm fl-ewwel parti tal-kwestjonarju bil-miktub, kif ukoll fit-tieni parti tal-kwestjonarju li tiffoka fuq il-kelma mitkellma. Għaldaqstant, mill-istudju pilota għaddejt għall-istudju attwali sabiex inkun nista' nagħmel dan l-istħarriġ u nara x'tendenzi setgħu joħorġu minnu billi nistaqsi numru ta' parteċipanti. Permezz tal-kwestjonarji normali 50 — IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA u l-kwestjonarji online kelli rispons tajjeb ħafna ta' aktar minn 650 parteċipant, iżda minħabbali xi parteċipanti kellhom bejn is-26 u l-44 sena, il-kwestjonarji tagħhom ma setgħux jiġu użati f'din ir-riċerka. Għalhekk, dan ir-rispons tnaqqas għal 444 parteċipant li juri l-etajiet ta' bejn it-18-25 sena u minn 45 sena 'l fuq. L-Użu tal-MLRS u tal-SPSS fl-istudju Għal dan l-istudju kelli bżonn nuża s-sistema tal-MLRS, jew aħjar il- Korpus tal-Malti. Il-Korpus huwa sistema online li tagħtina bħal ritratt ta' kif il-Maltin jużaw reġistri bil- miktub, minħabba li dan jikkonsisti f'ġabra ta' testi u dokumenti bil- Malti. Ir-riżultati tal-parteċipanti li ħadu sehem fl-ewwel taqsima tal-kwestjonarju, bil-miktub, ġew imqabbla ma' dan il-Korpus. Fejn kien possibbli, l-MLRS ġie mqabbel anke mat-tieni parti tat-taħdit. Permezz ta' din is-sistema online, sibt il-frekwenza ta' kull varjant, bl-użu ta' standard querv. Minkejja li xi varjanti studjati ma sibthomx f'din il-ġabra, ngħidu aħna bħal varjanti b'influwenza mill-Ingliż diżvantaġġ u soċjabbli, xorta waħda inkludejthom f'din ir- riċerka, minħabba li mhux l-ewwel darba li smajthom fit-taħdit jew fuq it-televiżjoni. L-eżaminaturi tal-Malti fil-livell Ordinarju, Intermedju u Avvanzat mhux l-ewwel darba wkoll li jirreferu għal dawn il-varjanti fir- rapporti tagħhom u jqisuhom bħala interferenzi. Wara li ġiet miġbura l-informazzjoni kollha, kien imiss li din l-istess informazzjoni tidaħħal fis-sistema tal-SPSS. Dan il-programm hu ta' għajnuna għaliex jagħtik il-possibbilità li b'mod faċli tiġi analizzata l-istatistika u jinħarġu r-riżultati. Il-metodu li ntuża f'din is-sistema kien il-chi square test bl-użu ta' crosstabsli jagħtuk stampa ċara tar-relazzjoni bejn varjant u ieħor, kif ukoll tar-relazzjoni bejn varjanti u varjabbli differenti. Il-chi square test ġie użat sabiex janalizza r-relazzjoni bejn żewġ varjabbli kategoriċi. Wieħed minn dawn il-varjabbli jispeċifika l-kategorija tas-sess (nisa u rġiel), jew il-kategorija tal-età (bejn it-18- 25 sena u minn 45 sena 'lfuq), jew jista' jispeċifika wkoll il-kategorija tal-kuntatt mal-Ingliż (il-parteċipanti li għandhom ħafna jew ftit kuntatt mal-Ingliż), filwaqt li l-varjabbli l-ieħor se jkun qed jirrappreżenta d-differenza tal-varjanti studjati, pereżempju, numri —numbri. Fis-sistema tal-SPSS, l-ipoteżi nulla (null hvpothesis) tispeċifika li m'hemmx relazzjoni bejn iż- żewġ varjabbli kategoriċi studjati u IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA : 51 għalhekk tkun aċċettata jekk il-valur tal-'p' jaqbeż il-livell ta' sinjifikanza (0.05). Mill-banda l-oħra, l-ipoteżi alternattiva turi li hemm relazzjoni bejn iż-żewġ varjabbli kategoriċi studjati, u għalhekk tkun aċċettata jekk il-valur tal-'p' ikun inqas minn 0.05. kwestjonarju — il-kitba B'mod ġenerali, mill-analiżi tat- tliet varjabbli nstabu ftit differenzi fil-varjabbi tas-sess iżda nstabet tendenza li n-nisa jużaw aktar il-forma standard mill-irġiel, irrispettivament mill-karatteristiċi soċjali l-oħra. Dan jaqbel ma' dak li sabu Holmesu Meverhoff (2005) li jikkonfermaw ukoll ix-xogħol ta' Coulmas (2005). Mill-banda l-oħra, il-varjabbli tal- kuntatt mal-Ingliż juri illi mit-tagħrif miksub fir-riċerka, il-parteċipanti li għandhom kuntatt limitat mal-Ingliż, ippreferew iktar il-varjant li ġej mill- Ingliż milli l-varjant stabbilit. Dan kien bil-kuntrarju tal-ipoteżi li tlaqt biha u jista' jfisser li għalkemm dawn l-informanti x'aktarx għandhom livell inqas ta' edukazzjoni formali u anqas kuntatt mal-Ingliż, jista' jagħti l-każ li jużaw aktar il-varjant li ġej mill-Ingliż sabiex ma jħossuhomx inferjuri meta jkunu fil-kumpanija ta' ħaddieħor li għandu livell edukattiv ogħla minn tagħhom. Il-varjabbli tal-età wera li mid- differenzi li ħarġu fil-kitba, il- parteċipanti li huma avvanzati fl-età jippreferu aktar il-forma stabbilita milli l-varjant li ġej mill-Ingliż. Dan tal-aħħar jintuża l-aktar mill- parteċipanti li huma żgħar fl-età. Barra minn hekk, ħareġ ċar li minn dawn it- tliet varjabbli studjati, il-fattur tal-età kien l-aktar wieħed li ħalla influwenza fl-għażla ta' varjant flok ieħor. Għaldaqstant, iddeċidejt li nkompli nistħarreġ dan il-fattur fit-tieni parti tal-kwestjonarju, dik li tistħarreġ il- komponent tat-taħdit. ik-kiami i tal- kwestjonarju — it-taħdit Fit-tieni parti tal-istudju, jiġifieri -parti mitħaddta, 40 parteċipanta mill-444 informantli ħadu sehem fl-ewwel parti tal-istħarriġ, kellhom jagħtu deskrizzjoni tal-oġġett muri fl-istampi li jirrappreżentaw il-15-il par varjanti studjat. Coulmas (2005) jistqarr li t-taħdit jista' jkun ukoll aratteristika li tiddiskrimina bejn gruppi ta' etajiet differenti u barra minn hekk, xtaqt nanalizza jekk dawn il-parteċipanti jibqgħux konsistenti fl-għażla tal-varjanti mill-kitba għat-taħdit. (Dawn l-informanti li ħadu sehem f'din il-parti kienu kollha 52 - IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA parteċipanti nisa li għandhom kuntatt tajjeb mal-Ingliż. B'hekk il-varjabbli tas-sess u tal-kuntatt mal-Ingliż inżammu stabbli.) B'mod ġenerali, kien hemm qbil fl- għażla tal-varjant ippreferut għaliex il-parteċipanti għażlu l-istess varjant kemm fil-kitba kif ukoll fit-taħdit. Iżda minkejja dan, il-parteċipanti nisa kollha wrew xi tibdiliet fl-għażla tal-varjanti mill-kitba għat-taħdit. F'din il-parti nstab ukoll li għalkemm il-maġġoranza tal-informanti ta' età avvanzata jippreferu l-varjant stabbilit fil-kitba, fil-parti tat-taħdit, ippreferew aktar il-varjant li ġej mill- Ingliż. Mill-banda l-oħra, l-informanti żgħar jiktbu l-varjant Ingliż iżda jiffavorixxu l-varjant stabbilit fit- taħdit. Barra minn hekk, ninnutaw ukoll li minkejja li kien hemm qbil fit- tendenza ġenerali favur l-għażla ta' varjant partikolari mill-par bejn il-kitba u t-taħdit (kif semmejt iktar 'il fuq), f'xi każi d-differenza bejn varjant uieħor varjat b'mod sinjifikanti bejn iż-żewġ kuntesti differenti. Pereżempju, fil-każ ta' televiżjoni— televixin, minkejja li kemm fil-kitba u fit-taħdit kien ippreferut il-varjant li ġej mill-Ingliż televixin, fil-każ tal- kitba, id-differenza bejniethom kienet ferm anqas milli kienet fit-taħdit. Is-Sistema tal-MLRS Is-sistema tal-Korpus tal-Malti ġiet imqabbla mar-riżultati tal- parteċipanti li ħadu sehem fl-ewwel parti tal-kwestjonarju, u fejn kien possibbli, l-MLRS ġie mqabbel anke mat-tieni parti, dik tat-taħdit. Għalkemm fil-maġġoranza tal- pari nsibu qbil fl-għażla tal-varjant mill-analiżi tal-Korpus imqabbla ma' dik tal-kitba u tat-taħdit, mill-banda l-oħra, l-għażla fil-par varjanti telefon — telefown, televiżjoni — televixin u xjenzat — xjentist mill- parteċipanti fl-ewwel u fit-tieni parti tal-kwestjonarju, ma qablux ma' dak tal-MLRS. Dan minħabba li kemm l-444 informant fil-parti tal-kitba kif ukoll l-40 informanta fil-parti tat- taħdit għażlu l-varjant li ġej mill-Ingliż telefown, televixin u xjentist filwaqt li l-Korpus tal-Malti ffavorixxa aktar il-varjanti stabbilti telefon, televiżjoniu xjenzat. B'żieda ma' dan, lanqas insibu qbil fl-għażla tal-par varjanti anormali — abnormali għaliex l-444 informant mill-fattur tal-età, ippreferew il- varjant b'influwenza mill-Ingliż filwaqt li l-MLRS wera l-okkorrenza favur il-varjant stabbilit. Apparti minn hekk, fil-Korpus tal-Malti nstabet preferenza favur il-varjanti nattivi ħlief għall-varjant b'influwenza mill-Ingliż persentaġġ. IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA : 53 Dan il-varjant kien aktar ippreferut mill-varjant stabbilit perċentwal. Konklużjoni Il-varjanti fonetiċi-ortografiċi huma differenti mill-varjanti ortografiċi. F'dawn tal-aħħar, li l-parti l-kbira minnhom kienu trattati f'Deċiżjonijiet 1, nistgħu ngħidu li kienet relattivament eħfef biex il-Kunsill jiddeċiedi fuq varjant partikolari u jistandardizzah minħabba li d-differenza bejn varjant u ieħor kienet biss fil-kitba; il- pronunzja bejniethom kienet l-istess, pereżempju, ' il-lejla — illejla; 'il-lum— illum, fil-għodu — filgħodu. Fil-każ tal-varjanti fonetiċi- ortografiċi, l-istorja hija kemxejn differenti. Kif jindika isimhom stess, id-differenza bejn dawn il-varjanti hija kemm ortografika kif ukoll fonetika u l-għażla bejn varjant u ieħor mhijiex dejjem faċli. It-teżina tiegħi turi li għalkemm fil-maġġoranza ntgħażel il-varjant (studjat) stabbilit mill- informanti, f'oħrajn spikkaw aktar il-varjanti li ġejjin mill-Ingliż. Il-bar graph li ġejja turi l-frekwenza tal-varjanti b'influwenza mill-Ingliż f'ordni li tibda mill-aktar varjant li huwa ppreferut u tibqa' nieżla sal- anqas wieħed ippreferut. Għalhekk nistgħu ngħidu li l-aktar varjanti ppreferuti b'influwenza Ingliża mill-parteċipanti, fil-parti tal-kitba, huma l-varjanti persentaġġ (75.490), xjentist (70.290), televixin (67.596), abnormali (59.990) u anke telefown (58.890). Din il-preferenza baqgħet tidher ukoll fil-parti tat-taħdit għall-varjanti televixin, telefown u xjentist. L-40 parteċipanta ppreferew dawn il-varjanti b'influwenza mill- Ingliż b'persentaġġi ta' 92.596, 90.090 u 85.090, rispettivament. Minn dan ix-xogħol ħareġ ukoll li mhux dejjem kien hemm konsistenza bejn dak li għażlu l-informanti fil-kitba u fit-taħdit, u bejn ir-riżultati li ħarġu mill-ewwel parti tar-riċerka (il-kitba) meta mqabbla mal-MLRS. Minħabba dan kollu, irridu nistaqsu kemm hu tassew għadli li tittieħed xi deċiżjoni biex ikun standardizzat xi varjant jew ieħor. Afli jkun jagħmel aktar sens jekk il-varjanti kollha jibqgħu jitqiesu bħala aċċettati t-tnejn fil-kitba u fit-taħdit iżda fil-każ tal- kitba, tingħata biss preferenza favur xi wieħed mill-varjanti. Iżda, fuq liema kriterju se tingħata din il-preferenza2 Il-frekwenza tal-varjanti, fil-kitba u/jew fit-taħdit, tista' sservi bħala wieħed mill-kriterji li jwassal għal din il-preferenza. U hawnhekk jidħol sewwasew l-iskop ta' dan l-istudju li l-għan tiegħu kien li jixħet dawl, fost oħrajn, fuq liema varjanti qed jintużaw 54: IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA persentaġġ xjentist televixin abnormali telefown monstru magnetika ikklarifika aluminjum ġimnastika instrument insignifikanti transport kriminoloġist inspirazzjoni konġugazzjoni arkeoloġist administrazzjoni diskwalifikat kimikali demonstrazzjoni trasferiment medikali spesifiku kunsent fiżikali ittranżmetta soċjabbli inflammazzjoni psikoloġist elektriku optimiżmu obżervazzjoni sikoloġija numbri numbru ekspert sikologu diżvantaġġ ekstraordinarja ippraktisja absorba lojali ipprotektja misfortuna Meksikan obbvjament ippropowsja anonimuż Il-Varjanti IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA : 55 l-aktar u minn min, fuq livell ta' kitba kif ukoll fuq livell ta' taħdit. M'għandniex xi ngħidu, wieħed irid jikkunsidra l-limitazzjonijiet ta' dan ix- xogħol minħabba n-nuqqas ta' ħin biex titwettaq riċerka aktar profonda. Hekk, ngħidu aħna, ix-xogħol iffoka biss fuq numru relattivament żgħir ta' varjanti u fit-tieni parti tal-istudju ffoka biss fuq informanti nisa minħabbali ma nstabux biżżejjed informanti rġiel tal-età mixtieqa. Għalhekk, nistgħu ngħidu li din ir-riċerka serviet ukoll biex tqajjem kurżitajiet oħra dwar dan is-suġġett bit-tama li fil-futur isiru aktar studji f'dan il-qasam. Fil-fatt, wieħed jista' jkompli jistħarreġ l-istess varjanti f'relazzjoni ma' varjabbli oħra bħall-ġeografija jew inkella jista' anke jiffoka fuq varjanti oħra li ma ġewx studjati f'din ir-riċerka b'relazzjoni mal-varjabbli tal-kuntatt mal-Ingliż. Barra minn hekk, jista' jiġi analizzat aktar fil-fond il-qbil u d-differenzi bejn iż-żgħażagħ nisa u ż-żgħażagħ irġiel vis-à-vis in-nisa u l-irġiel li huma avvanzati fl-età. Dan kollu biex aħna l-istudenti tal-B.A. Malti (Unuri) inkunu nistgħu nagħtu kontribut serju li jixraq lil ilsienna. Analiżi Lingwistika ta' Varjanti Fonetiċi-Ortografiċi magħżula fil-Malti. Teżi, Università ta' Malta, 2013. Kunsill Nazzjonali tal-Ilsien Malti. Deċiżjonijiet 1. Il-Varjanti Fonetiċi-Ortografiċi — Il-Bidla fil-Vokali. Teżi, Università ta' Malta, 2016. 1 ta' Marzu 2017. 56 : IL-VARJANTI FONETIĊI-ORTOGRAFIĊI B'INFLUWENZA MILL-INGLIŻ — ALEXIA SALIBA